《淮南歌》
元代·刘致

甓社湖中出明月，斯须千山万山白。烛龙驰影不敢眠，淮上风山黯无色。

鼪鼯起啼鳅鳝舞，荷风惊涛战南浦。湖天无光湖水立，夜半行空洒飞雨。

东方摇摇天欲曙，毕逋啼老扶桑树。淮天幽幽澹空素，老蚌潜辉寂无处。

作者简介：刘致（?～1335至1338间）元代散曲作家。字时中，号逋斋。石州宁乡（今山西中阳）人。父刘彦文，仕为郴州录事、广州怀集令。